Diari Oficial de la Generalitat Valenciana


Sumari del DOGV 8207, del 08-01-2018 (2017/11252)

RESOLUCIÓ d'1 de desembre de 2017, del rector, relativa a la modificació de diversos fitxers automatitzats d'aquesta administració pública en aplicació de l'article 20 de la Llei orgànica 15/1999, de 13 de desembre, de protecció de dades de caràcter personal.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8207

Data del DOGV
:   08-01-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/11136


Data del document
:   01-12-2017

Organisme emissor
:   Universitat Politècnica de València

Tipus de document
:   Resolució

RESOLUCIÓ d'1 de desembre de 2017, del rector, relativa a la modificació de diversos fitxers automatitzats d'aquesta administració pública en aplicació de l'article 20 de la Llei orgànica 15/1999, de 13 de desembre, de protecció de dades de caràcter personal. [2017/11955]  
L'article 20 de la Llei orgànica 15/1999, de 13 de desembre, de protecció de dades de caràcter personal, preveu que la creació, modificació o supressió dels fitxers de les administracions públiques només es pot fer mitjançant disposició general publicada en el Boletín Oficial del Estado o diari oficial corresponent.  
En compliment d'aquest mandat legal, el Rectorat de la Universitat Politècnica de València resol:  
  
Primer  
Aprovar les modificacions dels fitxers que s'esmenten en els annexos I a VI d'aquesta disposició.  
  
Segon  
Aprovar la supressió dels fitxers que s'indiquen en els annexos VII i VIII.  
  
Tercer  
La Universitat Politècnica de València pren les mesures necessàries d'índole tècnica i organitzativa per a garantir la seguretat de les dades de caràcter personal dels fitxers que s'esmenten en els annexos.  
  
  
Quart  
Els responsables dels fitxers automatitzats detallats en els annexos adopten les mesures necessàries per a assegurar que les dades de caràcter personal s'utilitzen exclusivament per a les finalitats que en justificaren la creació.  
  
Cinqué  
Els afectats pels fitxers automatitzats esmentats en els annexos poden exercir el seu dret d'accés, de rectificació i de cancel·lació de les dades davant de l'òrgan competent i de la manera reglamentàriament establida en els casos previstos en la legislació vigent.  
  
Sisé  
En els casos que es preveuen comunicacions de dades, la Universitat Politècnica de València adverteix els cessionaris de dades de caràcter personal de l'obligació d'utilitzar-les exclusivament per a la finalitat de cessió.  
  
Seté  
Aquesta resolució entra en vigor l'endemà de la publicació en el Diari Oficial de la Generalitat Valenciana.  
  
València, 1 de desembre de 2017.- El rector: Francisco José Mora Mas.  
  
  
ANNEX I  
Fitxer: Comunicació  
  
Finalitat i usos previstos: recollir dades de treballadors, col·laboradors, invitats, autoritzacions d'emissió, autoritzacions de drets d'imatge i explotació, autoritzacions d'accés a l'àrea i la resta de dades pertinents a la finalitat de l'àrea, així com realitzar enquestes, estudis i promoure activitats pròpies de l'àrea de treball.  
Persones i col·lectius de què s'obtenen les dades o que estan obligats a subministrar-les: personal de la UPV, col·laboradors de l'entitat i invitats a programes.  
Procediment de recollida de les dades: formularis.  
Estructura bàsica del fitxer i descripció de les dades recollides: document nacional d'identitat, número d'identificació fiscal, nom, cognoms, adreça postal, adreça electrònica, número de telèfon, signatura/empremta digital, dades de característiques personals, dades de circumstàncies socials, dades acadèmiques i professionals, dades de detalls d'ocupació i dades d'informació comercial.  
Sistema de tractament de les dades: automatitzat.  
Cessions de dades previstes: no cap.  
Òrgans de les administracions responsables del fitxer: Universitat Politècnica de València.  
Serveis o unitats en què es poden exercir els drets d'accés, de rectificació, de cancel·lació i d'oposició: Universitat Politècnica de València.  
  
Mesures de seguretat: nivell bàsic.  
  
  
ANNEX II  
Fitxer: activitats culturals  
  
Finalitat i usos previstos: gestió de les activitats culturals pròpies de la Universitat Politècnica de València, així com de projectes culturals presentats per membres de la Universitat i persones externes. Promoció de les activitats culturals de la Universitat Politècnica de València.  
  
Persones i col·lectius de què s'obtenen les dades o que estan obligats a subministrar-les: qualsevol persona o col·lectiu que presente un projecte d'activitat cultural amb la intenció de portar-lo a cap en col·laboració amb la Universitat Politècnica de València o a través d'aquesta.  
Procediment de recollida de les dades: formularis o cupons, transmissió electrònica de dades, internet.  
Estructura bàsica del fitxer i descripció de les dades recollides: document nacional d'identitat, número d'identificació fiscal, nom, cognoms, adreça postal, adreça electrònica, número de telèfon, dades de característiques personals i dades economicofinanceres.  
  
Sistema de tractament de les dades: automatitzat.  
Cessions de dades previstes: no cap.  
Òrgans de les administracions responsables del fitxer: Universitat Politècnica de València.  
Serveis o unitats en què es poden exercir els drets d'accés, de rectificació, de cancel·lació i d'oposició: Universitat Politècnica de València.  
  
Mesures de seguretat: nivell bàsic.  
  
  
ANNEX III  
Fitxer: Videovigilància de la Universitat Politècnica de València  
  
Finalitat i usos previstos: videovigilància per a la protecció de les instal·lacions propietat de la Universitat Politècnica de València ubicades al perímetre del campus de Vera, a València.  
Persones i col·lectius de què s'obtenen les dades o que estan obligats a subministrar-les: treballadors, alumnes i resta de persones que entren al perímetre del campus de Vera i n'usen les instal·lacions.  
  
Procediment de recollida de les dades: enregistrament de les imatges mitjançant videocàmeres.  
Estructura bàsica del fitxer i descripció de les dades recollides: imatges.  
Sistema de tractament de les dades: automatitzat.  
Cessions de dades previstes: no cap.  
Òrgans de les administracions responsables del fitxer: Universitat Politècnica de València.  
Serveis o unitats en què es poden exercir els drets d'accés, de rectificació, de cancel·lació i d'oposició: Universitat Politècnica de València.  
  
Mesures de seguretat: nivell bàsic.  
  
  
ANNEX IV  
Fitxer del Servei Jurídic  
  
Finalitat i usos previstos: gestió dels expedients dels recursos en via administrativa. Expedients relatius a assumptes i litigis en què és part la Universitat Politècnica de València, així com sentències i actuacions que se'n desprenen. Registre dels poders dels òrgans de la Universitat. Difusió d'informació jurídica i control de préstec intern de llibres.  
  
Persones i col·lectius de què s'obtenen les dades o que estan obligats a subministrar-les: Persones o col·lectius que puguen esdevenir demandants, demandats o interessats en qualssevol dels recursos administratius o processos judicials que gestiona el Servei Jurídic de la Universitat Politècnica de València. Personal d'administració i serveis, personal docent i investigador i els destinataris de la informació jurídica i préstecs de llibres.  
Procediment de recollida de les dades: documents, instàncies, sol·licituds, formularis i transmissió electrònica.  
Estructura bàsica del fitxer i descripció de les dades recollides: nom, cognoms, adreça postal, número de telèfon, adreça electrònica, dades de característiques personals, dades acadèmiques i professionals, dades de detall d'ocupació, dades de transaccions i dades relatives a la comissió d'infraccions administratives i penals.  
Sistema de tractament de les dades: mixt.  
Cessions de dades previstes: no cap.  
Òrgans de les administracions responsables del fitxer: Universitat Politècnica de València.  
Serveis o unitats en què es poden exercir els drets d'accés, de rectificació, de cancel·lació i d'oposició: Universitat Politècnica de València.  
  
Mesures de seguretat: nivell bàsic.  
  
  
ANNEX V  
Fitxer de la Biblioteca i Documentació Científica  
  
Finalitat i usos previstos: gestió del préstec a domicili, personal o interbibliotecari dels documents propietat de la biblioteca. Gestió econòmica i administrativa de les adquisicions de recursos bibliogràfics per a atendre les necessitats dels usuaris. Seguiment de l'ús dels mitjans audiovisuals de la biblioteca. Difusió d'informació pròpia, promoció de les activitats del servei i de l'oferta formativa i realització d'enquestes i estadístiques sobre productes i serveis de la biblioteca. Recepció de consultes d'informació i referència bibliogràfica a través del formulari web Biblioteca respon.  
Persones i col·lectius de què s'obtenen les dades o que estan obligats a subministrar-les: personal d'administració i serveis, personal docent i investigador, alumnes i qualsevol altre membre de la comunitat universitària a què s'autoritze l'ús de la biblioteca.  
Procediment de recollida de les dades: transmissió electrònica.  
Estructura bàsica del fitxer i descripció de les dades recollides: document nacional d'identitat, nom, cognoms, telèfon, adreces postal i electrònica, dades de característiques personals, acadèmiques, professionals, sancions administratives i de transaccions, dades de salut.  
Sistema de tractament de les dades: automatitzat.  
Cessions de dades previstes: no cap.  
Òrgans de les administracions responsables del fitxer: Universitat Politècnica de València.  
Serveis o unitats en què es poden exercir els drets d'accés, de rectificació, de cancel·lació i d'oposició: Universitat Politècnica de València.  
  
Mesures de seguretat: Nivell alt.  
  
  
ANNEX VI  
Fitxer del Servei de Normativa i Inspecció  
  
Finalitat i usos previstos: gestió dels informes jurídics a realitzar pel servei, així com la gestió dels registres oficials de la Universitat Politècnica de València. Declaració, modificació i supressió de fitxers de protecció de dades. Tramitació d'expedients disciplinaris i actuacions prèvies de la comunitat universitària. Tramitació d'expedients de responsabilitat patrimonial. Realització de processos electorals de la Universitat i edició del Butlletí Oficial de la Universitat Politècnica de València.  
Persones i col·lectius de què s'obtenen les dades o que estan obligats a subministrar-les: venedors o cedents de propietats a la Universitat Politècnica de València, persones subjectes a expedients d'expropiació i notaris/àries intervinents en la constitució de les escriptures públiques, persones que desitgen contractar amb la UPV, integrants dels consells de direcció i patronats de les persones jurídiques, personal docent i investigador i personal d'administració i serveis.  
Procediment de recollida de les dades: formularis.  
Estructura bàsica del fitxer i descripció de les dades recollides: nom, cognoms, adreça postal, número de telèfon, adreça electrònica, dades de característiques acadèmiques i professionals, dades econòmiques i relatives a la comissió d'infraccions administratives.  
Sistema de tractament de les dades: nixt.  
Cessions de dades previstes: no cap.  
Òrgans de les administracions responsables del fitxer: Universitat Politècnica de València.  
Serveis o unitats en què es poden exercir els drets d'accés, de rectificació, de cancel·lació i d'oposició: Universitat Politècnica de València.  
  
Mesures de seguretat: nivell mitjà.  
  
  
ANNEX VII  
Projecte Mayordomo  
  
Motiu de la supressió: s'han acomplit les finalitats per a les quals es recolliren les dades i no pertoca continuar-ne el tractament.  
Destinació de la informació o previsions adoptades per a la destrucció: s'han destruït totes les dades contingudes en el fitxer i verificat la irrecuperabilitat d'aquestes.  
  
  
ANNEX VIII  
Registre General  
  
Motiu de la supressió: s'han acomplit les finalitats per a les quals es recolliren les dades i no pertoca continuar-ne el tractament.  
Destinació de la informació o previsions adoptades per a la destrucció: s'han destruït totes les dades contingudes en el fitxer i verificat la irrecuperabilitat d'aquestes.